biswa921/hiwiki-latest-pages-articles-raw huggingface dataset:
मुरब्बा

right|thumb|300px|आड़ू (पीच) का मुरब्बा
मुरब्बा फल से बनाया हुआ एक प्रकार का व्यंजन है। यह परंपरागत रूप से मीठा होता है। आमतौर पर इसे आँवले से बनाया जाता है। यह भारत और पाकिस्तान में काफी प्रचलित है। इस में मिठास के लिए गुड़ और चीनी दोनों का उपयोग होता है। फलों को मीठे चाश्नी में भिगोया जाता है जो उसे स्वादिष्ट बना देता है।

 इन्हें भी देखें 
 अचार
 जैम
 चटनी

 बाहरी कड़ियाँ 

श्रेणी:भारतीय व्यंजन
सन् १८५१ की महाप्रदर्शनी

right|thumb|300px|सन् १८५१ में लन्दन के हाइड पार्क में 'क्रिस्टल पैलेस' में प्रदर्शनी का उद्घाटन करती हुई रानी विक्टोरिया
सन् १८५१ की महाप्रदर्शनी ('The Great Exhibition' या 'The Great Exhibition of the Works of Industry of all Continents') एक अन्तरराष्ट्रीय प्रदर्शनी थी जो इंग्लैण्ड के लन्दन के हाइड पार्क में १ मई सन् १८५१ से १५ अक्टूबर १८५१ तक चली।

 इन्हें भी देखें 
 सन् १८४४ का फ्रांस का औद्योगिक मेला

 बाहरी कड़ियाँ 
 Prince Albert's speech of 1849, announcing "The Exhibition of 1851"
 "Memorials of the Great Exhibition" Cartoon Series from Punch
 Royal Engineers Museum Royal Engineers and the Great Exhibition
 "In Our Time" BBC radio programme discussing the Great Exhibition and its impact
 Charlotte Bronte's account of a visit to the Great Exhibition
 Charles Dickens and Richard Horne, “The Great Exhibition and the Little One,” Household Words, July 5, 1851.
 Great Exhibition Collection in the National Art Library
 

श्रेणी:विश्व मेले
श्रेणी:इतिहास
अयस्क

right|thumb|250px|लोहे का एक अयस्क
thumb|बॉक्साइट (एलुमिनियम का अयस्क)
thumb|कैसिटेरिटा (टिन का अयस्क)
thumb|सिनाब्रियो (पारे का अयस्क)
thumb|गैलेना (सीसे का अयस्क)
thumb|पाइराइट, (गन्धक का अयस्क)
thumb|सिल्विना (पोटाश का अयस्क)
उन शैलों को अयस्क (ore) कहते हैं जिनमें वे खनिज हों जिनमें कोई धातु आदि महत्वपूर्ण तत्व हों। अयस्कों को खनन करके बाहर लाया जाता है; फिर इनका शुद्धीकरण करके महत्वपूर्ण तत्त्व प्राप्त किये जाते हैं।

 प्रमुख अयस्क-खनिज (ore minerals) 

 Acanthite: Ag2S रजत के उत्पादन के लिए
 Barite: BaSO4
 बॉक्साइट (Bauxite) Al2O3 अलुमिनियम के लिये
 Beryl: Be3Al2(SiO3)6
 Bornite: Cu5FeS4
 Cassiterite: SnO2
 Chalcocite: Cu2S ताँबा के उत्पादन के लिए
 Chalcopyrite: CuFeS2
 क्रोमाइट: (Fe, Mg)Cr2O4 क्रोमियम के उत्पादन के लिए
 Cinnabar: HgS for production of mercury
 Cobaltite: (Co, Fe)AsS
 Columbite-Tantalite or Coltan: (Fe, Mn)(Nb, Ta)2O6
 गैलेना: PbS
 सोना: Au, typically associated with quartz or as placer deposits
 हेमेटाइट (Hematite): Fe2O3
 Ilmenite: FeTiO3
 मैग्नेटाइट (Magnetite): Fe3O4
 Molybdenite: MoS2
 Pentlandite:(Fe, Ni)9S8
 Pyrolusite:MnO2
 Scheelite: CaWO4
 Sphalerite: ZnS
 यूरेनाइट (Uraninite) (pitchblende): UO2 धात्विक यूरेनियम के लिये
 Wolframite: (Fe, Mn)WO4

 विभिन्न धातुएँ एवं उनके अयस्क 

 धातु ————— अयस्क

1. एल्युमिनियम - बॉक्साइट, क्रायोलाइट, कोरंडम, डायस्पॉर

2. चांदी – अर्जेटाइट, नेटिव सिल्वर, एजूराइइट, सिल्वर, एजूराइट

3. जस्ता (जिंक) - जिंक ब्लैड, जिंकाइट, कैलामीन

4. लोहा - मैग्नेटाइट, हेमेटाइट, सिडेराइट, लाइमोनाइट, आयरन पाइराइट

5. सीसा - गैलेना, एंग्लेसाइट, पाइरोटाइट

6. मैगनीज - पाइरा लुसाइट, मैगनाइट

7. तांबा - कैल्कोपाइराइट, क्यूप्राइट, एजूराइट, मैलाकाइट, कॉपर पाइराइट

8. टिन - कैसिराइट

9. पारा (मर्करी) - सिनाबार , केलोमेल

10. सोडियम - सोडियम क्लोराइड, बोरेक्स (सुहागा), सोडियम नाइट्रेट, सोडियम कार्बोनेट, सोडियम सल्फेट

11. कैल्सियम - कैल्सियम काबरोनेट,डोलोमाइट

12. सोडियम - चिली साल्टपीटर (खनिज लवण)

13. जिप्सम - फ्लूओस्पार, फास्फोराइट

14. पोटेशियम - पोटेशियम कार्बोनेट, पोटेशियम नाइटे्ट

15. मैग्नीशियम - मैग्नेसाइट, एप्सोसाइट, डोलामाइट, कार्नेलाइट

16. एंटीमनी (सुरमा) - स्टिबनाइट

17. टाइटेनियम,  - इल्मेनाइट

 इन्हें भी देखें 
 आर्थिक भूविज्ञान (Economic geology)
 अयस्क प्रसाधन
 खनिज संसाधनों का वर्गीकरण
 अयस्क उत्पत्ति (Ore genesis)
 शैलविज्ञान (Petrology)

बाहरी कड़ियाँ
 महत्वपूर्ण धातु एवं उनके अयस्कों की सूची

सन्दर्भ

श्रेणी:भूविज्ञान
श्रेणी:खनन
श्रेणी:आर्थिक भूविज्ञान
खिड़की

thumb|230px|एक खिड़की, जिसके आगे परदे टंगे हुए हैं
वातायन या खिड़की दीवार या दरवाज़े में बने पारदर्शी छेद को कहते हैं। खिड़कियों पर अक्सर शीशा या कोई अन्य पारदर्शी चीज़ लगी होती है। कभी-कभी खिड़कियाँ खोली जा सकती हैं जिस से बाहर की वायु और आवाज़ें अन्दर प्रवेश कर सकती हैं।Sew A Beautiful Window: Innovative Window Treatments for Every Room in the House, Sally Cowan, Krause Publications, 2011, ISBN 978-1-4402-2209-2, ... The definition of a window is 'an opening in a building for admitting light and air, usually having a pane of glass' ...

 इन्हें भी देखें 
 दीवार
 वास्तुशास्त्र
 पारदर्शी

 सन्दर्भ 

श्रेणी:स्थापत्य
श्रेणी:वास्तु तत्व
मापन उपकरण

विशिष्ट उपकरणों के लिये 'मापक उपकरणों की सूची' देखें।

right|thumb|200px|जलतल (वाटर लेवेल)
भौतिक विज्ञानों, इंजीनियरी, नियंत्रण, स्वचालन (आटोमेशन) तथा गुणवत्ता सुनिश्चित करने आदि के लिये उपयुक्त भौतिक राशियों के मापन की आवश्यकता होती है जो मापन उपकरणों के द्वारा किया जाता है। बिना मापन उपकरणों के आधुनिक सभ्यता का अस्तित्व ही नहीं होता। दूसरे शब्दों में मापन एवं मापन उपकरण, विज्ञान एवं प्रौद्योगिकी के मूल हैं।

right|thumb|200px|वर्नियर कैलीपर्स
right|thumb|200px|इलेक्ट्रॉनिक रक्तदाबमापी
thumb|एनालॉग वोल्टमीतर

 सन्दर्भ 

इन्हें भी देखें
मापन
मापक उपकरणों की सूची
मापन का इतिहास

श्रेणी:मापक उपकरण
श्रेणी:मापन
बदरपुर-फरीदाबाद ऊपरीगामी सेतु

बदरपुर-फरीदाबाद ऊपरीगामी सेतु दिल्ली के बदरपुर और हरियाणा के फरीदाबाद को जोड़ने वाला सेतु है। यह सेतु २९ नवम्बर, २०१० को बनकर तैयार हो गया और इसे यातायात के लिए खोल दिया गया। इस पुल की कुल लम्बाई ४.४ किलोमीटर हैबदरपुर सेतु के निर्माण की अन्तिम अड़चन भी दूर हुई   और इसके निर्माण से दिल्ली की सर्वाधिक व्यस्त सड़कों में से एक बदरपुर-फरीदाबाद सड़क पर यातायात को सुचारू रूप से चलाने में सहायता मिली है। इस पुल के बन जाने के बाद दिल्ली के बदरपुर और हरियाणा के फरीदाबाद के बीच यात्रा करने में लगने वाले समय में बहुत कटौती हुई है। साइकिल, रिक्शा, दुपहिया एवं ऑटोरिक्शा का एलिवेटेड रोड पर चढ़ना प्रतिबन्धित है।
thumb|400px|बदरपुर-फरीदाबाद ऊपरीगामी सेतु का चित्र।
इस पुल का निर्माण हिन्दुस्तान कंस्ट्रक्शन कम्पनी ने किया है और इस पुल की कुल लागत लगभग ५.७१ अरब रुपए है।दिल्ली-हरियाणा आए और करीब  दैनिक जागरण समाचार यह पुल बीओटी पर आधारित है तथा निर्माण कम्पनी इस पर से गुजरने वाले वाहनों से चुंगी कर वसूल करेगी। २० वर्षों तक टोल टैक्स वसूलने के बाद कम्पनी इस पुल को जनता को समर्पित कर देगी। टोल टैक्स की राशि इस प्रकार है:
 वाहन प्रकार  एक फेरा  एक दिन  मासिक पास हल्के यात्री वाहन१  २०  २४  ६०० हल्के व्यावसायिक वाहन  ३०  ४५  ९०० भारी व्यावसायिक वाहन२  ६०  ९०  १,८००

१ - हल्के यात्री वाहनों के प्रकार कार, जीप, वैन हैं
२ - भारी व्यावसायिक वाहनों के प्रकार बस, ट्रक, एमएवी, ईएमवी, एचसीए हैं।

इसके अतिरिक्त यदि व्यावसायिक वाहन दिल्ली में घुसते हैं तो उन्हें दिल्ली नगर निगम का एमएसडी चुंगी कर भी देना होगा। जैसे, टैक्सी, टैम्पो आदि को प्रति प्रवेश ३५ रुपये; बस, ट्रक, टाटा-७०९ कैण्टर आदि ७० रुपये प्रति प्रवेश, ६ पहिया ट्रक प्रति प्रवेश १४० रुपये, १० पहिया ट्रक प्रति प्रवेश २८० रुपये एवं १४ पहिया का ७०० रुपये एमसीडी कर लगेगा।

 सन्दर्भ 

श्रेणी:दिल्ली में परिवहन
श्रेणी:दिल्ली के ऊपरीगामी सेतु
हिमाचल प्रदेश सरकार

+हिमाचल प्रदेश सरकार राजधानी : शिमला राज्यपाल : राजेन्द्र विश्वनाथ अर्लेकार मुख्यमंत्री : सुखविंदर सिंह सुक्खू विधानसभा अध्यक्ष : विपिन सिंह परमार  उपाध्यक्ष : हंस राज 
right|250px

हिमाचल प्रदेश सरकार, जिसे स्थानीय स्तर पर राज्य सरकार के रूप में जाना जाता है, को हिमाचल प्रदेश और उसके 12 जिलों के सर्वोच्च संचालन का अधिकार है। भारत में अन्य राज्यों की तरह हिमाचल प्रदेश राज्य के राज्यपाल, केंद्र सरकार की सलाह पर भारत के राष्ट्रपति द्वारा नियुक्त होते है। मुख्यमंत्री कार्यकारी शक्तियों के साथ सरकार के मुखिया है। हिमाचल प्रदेश की राजधानी शिमला है। विधान सभा, सचिवालय भवन और हिमाचल प्रदेश उच्च न्यायालय शिमला में स्थित है। वर्तमान हिमाचल प्रदेश विधानसभा एकसदनीय है।

 मंत्री परिषद 

 '''राज्य के मंत्रालय नाम  पदनाम  अतिरिक्त विभाग जयराम ठाकुर  मुख्यमंत्री मुख्यमंत्री, गृह, वित्त, स्थानीय प्रशासन, लोक निर्माण, अन्य सभी विभाग जो आवंटित नहीं किए गए हैं। महेंद्र सिंह ठाकुर  जल शक्ति मंत्री   सुरेश भारद्वाज  शहरी विकास मंत्री  शिक्षा मंत्री  गोविंद सिंह उद्योग, परिवहन, श्रम व रोजगार मंत्री  बिक्रम सिंह सामाजिक न्याय व आधिकारिता मंत्री  सरवीन चौधरीतकनीकी शिक्षा, सूचना व प्रौद्योगिकी, जनजातीय मामले मंत्री  राम लाल मार्कण्डेय राजीव सैजल  स्वास्थ्य एवं परिवार कल्याण मंत्री सुख राम  एमपीपी एंड उर्जा मंत्री  राकेश पठानिया  वन, युवा सेवाएं व खेल  खाद्य, नागरिक आपूर्ति एवं उपभोक्ता मामलों के मंत्री राजेन्द्र गर्ग

 राज्य प्रशासनिक ढांचा 

 '''राज्य प्रशासनिक ढांचा प्रशासनिक संरचना (2002)  संख्या जिले  12 तहसील  75 उप प्रभाग  52  ब्लॉक  75 गांव  20118 शहर  57 निर्वाचन क्षेत्र  संख्या लोक सभा  4 राज्य सभा  3 विधान सभा  68

 सन्दर्भ 

 इन्हें भी देखें 
 हिमाचल प्रदेश के मुख्यमंत्री‎

श्रेणी:हिमाचल प्रदेश
श्रेणी:हिमाचल प्रदेश की राजनीति
दन्त निष्कर्षण

right|thumb|300px|शल्य द्वारा दन्त निष्कर्षण का दृष्य 
right|thumb|300px|प्रथम चर्वणक (दाढ़ या मोलर) को निकालने के एक घण्टे पश्चात

जबड़ों से उखाड़कर दाँत को बाहर निकालना दन्त निष्कर्षण कहलाता है। दाँत निकालने के पीछे कई कारण हो सकते हैं।

दाँत निकालने में प्रयुक्त कुछ औजार

 बाहरी कड़ियाँ 
 When Might a Person Require a Tooth Extraction?
 
 Animated tooth extraction

श्रेणी:Dentistry procedures
श्रेणी:Oral and maxillofacial surgery
डोनाल्ड बारसव्ल

right|thumb|250px|डोनाल्ड बारसव्ल सम्पादन
डोनाल्ड बारसव्ल द्वितीय (जन्म 22 फ़रवरी 1963) एक अमेरिकी अभिनेता, शास्त्रीय अंतरराष्ट्रीय अवधि और संगीतकार है। बारसव्ल एक तेजी से ट्रैक करने के लिए अंतरराष्ट्रीय स्तर पर ख्यातिलब्ध ओपेरा गायक बन गया था। वह 1995 में एक कार दुर्घटना का सामना करना पड़ा है कि उसे लगभग दो साल के लिए बात करने में असमर्थ बना दिया. उसके बाद, वह सुर्खियों के बाहर एक शांत जीवन अमेरिका समझे प्रतिभा के 2008 के मौसम पर अपनी उपस्थिति जब तक रहते थे, जहां वे एक शीर्ष 5 फाइनल था, जो उसे मनोरंजन में एक कैरियर में एक और मौका दे दिया. तब से वह संगीत समारोहों में संयुक्त राज्य अमेरिका में दोनों अंतरराष्ट्रीय स्तर के रूप में अच्छी तरह से हर जगह के रूप में दर्शकों का मनोरंजन किया, टेलीविजन छपने, प्रेरणादायक और रेडियो बोल रहा हूँ. उन्होंने 25 से अधिक देशों से प्रशंसकों के साथ एक अंतरराष्ट्रीय प्रशंसक क्लब समेटे हुए है। [1] बारसव्ल फिर में गाने के स्वर की समता का संगीत की दुनिया में प्रवेश किया है Kerrville, जून 2009 में टेक्सास में पहाड़ियों के सिम्फनी के साथ शुरू संगीत चबूतरे. वह शुद्ध शास्त्रीय संगीत के प्रदर्शनों की सूची से आत्मा को मुख्यधारा में पॉप को लेकर शैलियों के विभिन्न प्रकार के प्रदर्शन करती है। वह विभिन्न सहित अंग्रेजी, के बाहर भाषाओं में गाने के द्वारा कई संस्कृतियों के लोगों से बतियाते स्पेनी, इतालवी, नियपोलिटन, फ्रांसीसी और रूसी. उनके संगीत आमतौर पर बहुभाषी हैं और वह टुकड़े है कि खुद को एक से अधिक भाषा में प्रदर्शन किया है। इनमें से कुछ में शामिल हैं: मारियो है Frangoulis के द्विभाषी संस्करण 'व्हाइट साटन में नाइट्स "(इतालवी शीर्षक" NOTTE Di लूस "), मूल रूप से The Moody Blues और Andrea Bocelli है" प्रार्थना "और" Vivere "(अंग्रेजी शीर्षक" हिम्मत से जीना "). उनकी अन्य गैर अंग्रेजी प्रदर्शनों की सूची में शामिल हैं अगस्टिन है लारा "Rosa" (स्पेन), मारियो है Frangoulis Vincerò ", perderò" इतालवी () और नियपोलिटन मानक "हे एकमात्र Mio. उनकी कई रचनाओं में से कुछ हाल ही में अपने एलबम पर सुना जा सकता है। अन्य रचनाएं Temptation of the Miracle Weaver(आगामी फिल्म 2010), जहां उन्होंने अग्रणी भूमिका है, पिताजी Gabriel, एक पुजारी का है, अपने जीवन की एक जीवनी में भी काम करता है।

श्रेणी:अमेरिकी अभिनेता
सर्वदर्शनसंग्रह

thumb|Sarva darshan samagrah|सर्वदर्शनसंग्रह

सर्वदर्शनसंग्रह, माधवाचार्य विद्यारण्य द्वारा रचित दर्शन ग्रन्थ है। इसमें विद्यारण्य के समय तक के सभी प्रमुख सम्प्रदायों के दर्शनों का संग्रह और विवेचन है। इसमें विद्यारण्य ने सोलह दर्शनों का क्रमशः विकसित होते हुए रूप में खाका खींचा है 

१. चार्वाक दर्शन

२. बौद्ध दर्शन

३. अर्हत या जैन दर्शन

४ रामानुजदर्शनम्

५. पूर्णप्रज्ञ दर्शनम् 

६. नकुलीशपाशुपत दर्शन

७. शैव दर्शन 

८. प्रत्याभिज्ञा दर्शन

९. रसेश्वर दर्शन

१०. वैशेषिक या औलूक्य दर्शन

११. अक्षपाद दर्शन या नैयायिकदर्शनम्

१२. जैमिनीय दर्शन

१३. पाणिनीय दर्शन

१४. सांख्य दर्शन

१५. पातंजल या योगदर्शन

१६. वेदान्त दर्शन

ध्यान देने योग्य है कि सर्वदर्शनसंग्रह में शंकराचार्य के अद्वैत वेदान्त के दर्शन का सोलहवां अध्याय अनुपस्थित है। इसके बारे में इस ग्रन्थ के पन्द्रहवें अध्याय के अन्त में लिखा है - " शंकर का दर्शन, जो इसके बाद के क्रम में आता है और जो सभी दर्शनों का सिरमौर है, की व्याख्या हमने कहीं और की है। इसलिये इसपर यहाँ कुछ नहीं कहा गया है।"

सर्वदर्शनसंग्रह से लोकायत के बारे में महत्वपूर्ण जानकारी मिलती है। अपने दार्शनिक सिद्धान्त के प्रवर्तन के लिये वे अन्य सिद्धान्तों को एक-एक करके खण्डन करते हैं। इस ग्रन्थ की विशेष बात यह है कि व्याकरण के पाणिनि दर्शन को भी दर्शनों की श्रेणी में सम्मलित किया गया है। इन सब दर्शनों का संकलन करके माधवाचार्य ने अन्त में शंकराचार्य के अद्वैतवाद को सबसे श्रेष्ठ बताया है।

मंगलाचरण के पश्चात ग्रन्थ का आरम्भ कुछ इस प्रकार होता है-

 अथ कथं परमेश्वरस्य निःश्रेयसप्रदत्वमभिधीयते वृहस्पति मतानुसारिणा नास्तिकशिरोमणिना चार्वाकेण दूरोत्सारितत्वात दुरुच्छेदं हि चार्वाकस्य चेष्टितम् । प्रायेण सर्वप्राणिनस्तावत् "यावज्जीवं सुखं जीवेन्नास्ति मृत्योरगोचरः । भस्मीभूतस्य देहस्य पुनरागमनं कुतः” इति ॥५॥
 (अर्थ : परमेश्वर जो मुक्ति देता है यह किस पकार जाना जाता है? बृहस्पतिमतानुसारी नास्तिकशिरोमणि चार्वाक "ईश्वर मुक्ति देता है" इस बात को नहीं मानता। इस चार्वाक मत का खण्डन करना प्रायः असाध्य है। सब कहते हैं कि, जब तक जीवित रहे सुख भोग करे, कोई भी मृत्युके बाहर नही रह सकता, सब किसी को मृत्यु के मुख में गिरना पड़ेगा। एवं मरने पीछे जो सुख होगा; यह सम्भव नही, देह जलने पर किसी प्रकार उस देह का पुनरागमन नहीं हो सकता ॥ ५॥)

सन्दर्भ

 इन्हें भी देखें 
 माधवाचार्य विद्यारण्य
 वाचस्पति मिश्र - इन्होने भी लगभग सभी दर्शनों पर अपने भाष्य लिखे हैं।
 विजयनगर साम्राज्य
 सर्वसिद्धान्तसङ्ग्रह (आदि शंकराचार्य द्वारा रचित दर्शन ग्रन्थ)

बाहरी कड़ियाँ
सर्वदर्शनसंग्रहः (संस्कृत विकिस्रोत पर)
सर्वदर्शनसंग्रहः (देवनागरी में)
Sarva-darsana-sangraha of Madhavacharya
The Project Gutenberg EBook of The Sarva-Darsana-Samgraha, by Madhava Acharya
 Vivarana Prameya Sangrah by Vidyaranya Swami (Sanskrit Text with Hindi Translation) at archive.org
Sarvadarshansangraha  by Madhavacharya (Vidyaranya Swami) - tr by E.B.Cowell (1882) at archive.org
 सर्वदर्शनसंग्रहः(उदयनारायण सिंह द्वारा कृत हिन्दी भाषा टीका सहित)

श्रेणी:दर्शन
श्रेणी:हिन्दू धर्म
श्रेणी:संस्कृत ग्रन्थ
भारत में साक्षरता

भारत में साक्षरता  दर 74.04 है (2011), जो की 1947 में मात्र 18 % थी। भारत की साक्षरता दर विश्व की साक्षरता दर से 84% कम है।
thumb|भारत की साक्षरता
भारत में साक्षरता के मामले में पुरुष और महिलाओं में काफ़ी अंतर है जहां पुरुषों की साक्षरता दर 82.14 है वहीं महिलाओं में इसका प्रतिशत केवल 65.46 है। महिलाओं में कम साक्षरता का कारण परिवार और आबादी की जानकारी कमी है। भारत मे साक्षरता पहले के अपेक्षा काफी बेहतर हुई है।
जहां तक मेरा मानना है कि आने वाले १५ से २० वर्षों में भारत की वैश्विक साक्षरता दर ९९.५० प्रतिशत होने की सम्भावना है।

 तुलनात्मक साक्षरता आँकड़े 
भारत में ६-१४ वर्ष के आयु वर्ग के प्रत्येक बालक और बालिका को स्कूल में मुफ़्त शिक्षा का अधिकार है। यहाँ पर ४०%से अधिक बालिकायें १० वीं कक्षा के उपरांत स्कूल त्याग देती है।

 कम साक्षरता दर के लिए कारण 
 विद्यालयों की कमी (भारत में लगभग 6 लाख स्कूल के कमरों की कमी है)
 स्कूल में शौचालय आदि की कमी
 जातिवाद (भारत में एक मुद्दा है)
 गरीबी (अधिक जनसंख्या के कारण साक्षरता में कमी)

 जागरूकता की कमी
 अन्धविश्वास 

स्वतंत्रता के समय भारत की साक्षरता दर मात्र बारह (12%) प्रतिशत थी जो बढ़ कर लगभग चोहत्तर (74%) प्रतिशत हो गयी है। परन्तु अब भी भारत संसार के सामान्य दर (पिच्यासी प्रतिशत 85%) से बहुत पीछे है। 
भारत में संसार की सबसे अधिक अनपढ़ जनसंख्या निवास करती है। 
वर्तमान स्थिति कुछ इस प्रकार है:
•	पुरुष साक्षरता: बयासी प्रतिशत (82%)
•	स्त्री साक्षरता: पैंसठ प्रतिशत (65%)
•	सर्वाधिक साक्षरत दर (राज्य): केरल (चोरान्वे प्रतिशत 94%)
•	न्यूनतम साक्षरता दर (राज्य): ANDHRA PRADESH (66.4))
•	सर्वाधिक साक्षरता दर (केन्द्र प्रशासित): लक्षद्वीप (बानवे प्रतिशत 92%)

 इन्हें भी देखें 

https://web.archive.org/web/20160707231654/http://m.timesofindia.com/business/india-business/Daily-wagers-in-worker-definition/articleshow/2005951.cms
 https://web.archive.org/web/20190909035106/https://www.csc.gov.in/

श्रेणी:भारत में शिक्षा
हिन्दू दर्शन में नास्तिकता

नास्तिक्य या निरीश्वरवाद का सिद्धान्त अनेकों हिन्दू दर्शनों में तथा समय-समय पर देखने को मिलता है।

 'आस्तिक' या वैदिक दर्शनों में नास्तिकता 
 मीमांसा सृजन करने वाले ईशवर के अस्तित्व को नहीं मानता।
 सांख्य दर्शन में 'ईश्वर' का कोई स्थान नहीं दिया है। इसमें 'प्रकृति' और 'पुरुष' के द्वैत अस्तित्व की बात कही गयी है।

 'नास्तिक' या अवैदिक दर्शनों में नास्तिकता 
जैन दर्शन, बौद्ध दर्शन और चार्वाक दर्शन वेदों को अस्वीकार करते हैं। इस अर्थ में उन्हें नास्तिक कहा जाता है न कि ईश्वर के अस्तित्व को न मानने के कारण। वेदों को न मानने के साथ इन दर्शनों में 'सृजक ईश्वर' को भी अस्वीकार किया गया है।

 स्रोत 

 इन्हें भी देखें 
 चार्वाक दर्शन
 नास्तिकता

श्रेणी:दर्शन
श्रेणी:हिन्दू धर्म
श्रेणी:नास्तिकता
ग्रेट हिमालयन राष्ट्रीय उद्यान

right|thumb|300px
महान हिमालयी राष्ट्रीय उद्यान (जीएचएनपी) हिमाचल प्रदेश के कुल्लू जिले में है। विश्व विरासत समिति ने ग्रेट हिमालयन नेशनल पार्क संरक्षण क्षेत्र (जीएचएनपीसीए) को विश्व विरासत सूची में सम्मिलित किया है।

यह उद्यान कुल्लू जिले के पश्चिमी भाग में स्थित है। 1984 में बनाए गए इस पार्क को 1999 में राष्ट्रीय पार्क घोषित किया गया था। यह पार्क अपनी जैव विविधता के लिए प्रसिद्ध है। इसमें 25 से अधिक प्रकार के वन, 800 प्रकार के पौधे औऱ 180 से अधिक पक्षी प्रजातियों का वास है।

हिमालय के भूरे भालू के क्षेत्र वाला यह नेशनल पार्क कुल्‍लू जिले में 620 वर्ग किलोमीटर क्षेत्र में फैला है और यहां समशीतोष्‍ण एवं एलपाइन वन पाए जाते हैं। यहां कुछ वर्जिन कोनीफेरस वन है। एलपाइन चारागाह और ग्‍लेशियर का विशाल क्षेत्र इस पार्क का बड़ा हिस्‍सा है। यहां पश्चिमी हिमालय की अनेक महत्‍वपूर्ण वन्‍य प्रजातियां पाई जाती है जैसे मस्‍क डीयर, ब्राउन बीयर, गोराल, थार, चीता, बरफानी चीता, भराल, सीरो, मोनल, कलिज, कोकलास, चीयर, ट्रागोपान, बरफानी कौआ आदि। रक्तिसार की चढ़ाई, सैंज नदी का उदगम और अलपाइन चारागाहों में कैम्‍प लगाना अविस्‍मरणीय अनुभव हैं। इसी प्रकार तीर्थ की ओर चढ़ाई का रास्‍ता तीर्थन नदी का उदगम है।

कुल्लू घाटी में पर्यावरण संरक्षण की अवधारणा काफी पुरानी है। घाटी में कई स्थानों के नाम उन संतों के नाम पर हैं जो इस महान हिमालय क्षेत्र में साधना के लिए आए थे। कुछ अभ्यारणयों को आज भी उपवन के रूप में संरक्षित रखा गया है। ग्रेट हिमालयन नेशनल पार्क संरक्षण क्षेत्र में जीएचएनपी (754.4 वर्ग कि.मी.), सैन्ज (90 वर्ग किलोमीटर) तथा तीर्थान (61 वर्ग किलोमीटर) वन्यजीव अभ्यारण तथा 905.40 वर्ग किलोमीटर के ग्रेट हिमालयन नेशनल पार्क संरक्षण क्षेत्र में ऊपरी ग्लैशियर तथा जैवानल, सैन्ज तथा तीर्थान नदियां तथा उत्तरी-पश्चिम की ओर बहने वाली पार्वती नदी का जल उद्गम शामिल है। 

 सन्दर्भ 

 बाहरी कड़ियाँ
महान हिमालयी राष्ट्रीय उद्यान का जालघर
ग्रेट हिमालयन नेशनल पार्क विश्व विरासत की सूची में शामिल (बालगुरु)
विश्व धरोहर बना ग्रेट हिमालयन नेशनल पार्क (जागरण)
ग्रेट हिमालयन राष्ट्रीय उद्यान

श्रेणी:हिमाचल प्रदेश
श्रेणी:राष्ट्रीय उद्यान, भारत
श्रेणी:भारत के वन्य अभयारण्य
श्रेणी:भारत के राष्ट्रीय उद्यान
श्रेणी:भारत के विश्व धरोहर स्थल
आण्डाल

right|thumb|200px|दक्षिण भारत की महिला सन्त आण्डाल की प्रतिमा

आण्डाल, (तमिल : ஆண்டாள்) दक्षिण भारत की सन्त महिला थीं। वे बारह आलवार सन्तों में से एक हैं। उन्हें दक्षिण की मीरा कहा जाता है।

अंदाल का जन्म विक्रम सं. 770 में हुआ था। अपने समय की यह प्रसिद्ध आलवार संत थीं। इनकी भक्ति की तुलना राजस्थान की प्रख्यात कृष्णभक्त कवयित्री मीरा से की जाती है। प्रसिद्धि है कि वयस्क होने पर भगवान श्रीरंगनाथ के लिए जो माला यह गूँथतीं, भगवान्‌ को पहनाने के पूर्व उसे स्वयं पहन लेतीं और दर्पण के सामने जाकर भगवान से पूछतीं, प्रभु, मेरे इस शृंगार को ग्रहण कर लोगे? तत्पश्चात्‌ उक्त उच्छिष्ट माला भगवान्‌ को पहनाया करतीं। विश्वास है कि इन्होंने अपना विवाह श्रीरंगनाथ के साथ रचाया और उसे बड़ी धूमधाम से संपन्न किया। विवाह संस्कार के उपरांत यह मतावली होकर श्रीरंगनाथ जी की शय्या पर चढ़ गईं और इनके ऐसा करते ही मंदिर में सर्वत्र एक आलोक व्याप्त हो गया। इतना ही नहीं, तत्काल इनके शरीर से भी विद्युत के समान एक ज्योतिकिरण फूटी और अनेक दर्शकों के देखते देखते यह भगवान के विग्रह में विलीन हो गई। इस घटना से संबद्ध विवाहोत्सव अब भी प्रति वर्ष दक्षिण के मंदिरों में मनाया जाता है।

कृतियाँ
इन्होंने दो ग्रन्थों की रचना की है-
तिरुप्पावै
नाच्चियार् तिरुमोळि

सन्दर्भ

 बाहरी कड़ियाँ 
 दक्षिण की मीरा – अंदाल

अंदाल
अंदाल
यखनी

thumb|230px|सब्जियों की यखनी बनाने की तैयारी 
यखनी उस सुगंधित जल को कहते है जो, पानी में विभिन्न मसालों के साथ विभिन्न सब्जियों या मांस को उबाल कर प्राप्त किया जाता है। यखनी बहुत से भारतीय, मुगलई और पाश्चात्य व्यंजनों का आधार है। इसे मुख्यतः बिरयानी, विभिन्न प्रकार के शोरबे और मासांहार आदि बनाने में प्रयोग किया जाता है।

 सन्दर्भ
उड़न तश्तरी (खेल)

right|thumb|उड़न तश्तरी पकड़ते हुए एक व्यक्ति
उड़न तश्तरी (अंग्रेज़ी:फ्लाइंग डिस्क या फ्रिज्बी) प्लास्टिक से निर्मित एक हल्की-फुल्की गोल तश्तरी होती है जिसे हवा में उड़ाने और पकड़ने का खेल खेलने हेतु प्रयोग किया जाता है। सागर तटों, मैदानों और स्कूल-कॉलेजों में यह खेल खेलते अनेक युवा, किशोर या बच्चे दिखते हैं। यह २० से २५ सेंटीमीटर यानी ८-१० इंच व्यास वाली तश्तरी खेल का एक अच्छा साधन है।फ़्रिज़्बी। हिन्दुस्तान। १८-२-२०१० यह खिलौना बच्चों में इतना प्रिय है, कि इसके ऊपर पहेलियां भी बनती हैं।उड़न तश्तरी सी उड़ती हूँ, बिन चाभी बिन इंजन। सबका मन बहलाती फिरती, स्टेशन से स्टेशन। बूझो तो जानूं!!! (रचनाकार- रानी पात्रिक) उत्तर- फ्रिस्बी,Frisbee  आओ सीखें हिंदी: May 2009

फ्रिज्बी का आविष्कार अमेरिका के यूटा राज्य के निवासी वॉल्टर फ्रेडरिक मॉरीसन ने किया था। उन्होंने १९४० के दशक में एक तश्तरी को बनाने की योजना बनायी थी, जिसे वह वलरेवे कहते थे।फ़्रिस्बी बनाने वाले फ़्रेड का निधन । बीबीसी-हिन्दी। १३ फ़रवरी २०१०फ़्रिस्बी बनाने वाले फ़्रेड का निधन । दैट्स ऑन हिन्दी। १३ फ़रवरी २०१० इस काम में उनके सहायक थे वारेन फ्रांसिओनी। १९४८ में यह तश्तरी बाजार में बिकनी शुरू हुई और इसका नाम रखा गया था फ्लाइंग सॉसर, लेकिन तब ये खेल के रूप में कोई खास प्रसिद्धि नहीं ले पायी। १९५५ में मॉरीसन ने इसका नाम रखा प्लूटो प्लेटर। यह नाम रखे जाने के पीछे अमेरिकी जनमानस में उड़नतश्तरियों के प्रति बढ़ता कौतुहल था। इसी तश्तरी के आधार पर भावी फ्रिज्बी का रूप तैयार किया गया था। सन् १९५७ में व्हैम-ओ नामक कंपनी ने इनका उत्पादन शुरू किया और मॉरीसन को फ्रिज्बी निर्माण का पेटेंट प्रदान किया गया था। इसी वर्ष प्लूटो प्लेटर का नाम बदलकर फ्रिज्बी रखा गया था जिसके पीछे व्हैम-ओ कंपनी के सहायक संस्थापक का योगदान रहा था।

१९६० के दशक में व्हैम-ओ के जनरल मैनेजर एड हैड्रिक ने इसकी बिक्री बढ़ाने में अहम भूमिका निभाई थी। हैड्रिक जिन्हें डिस्क स्पोटर्स के जनक के रूप में जाना जाता है, ने बाद में द इंटरनेशनल फ्रिज्बी एसोसिएशन की भी नींव रखी थी। उन्होंने इसी खेल के कई नए रूपों में खेलने की विधियां शुरू की। हैड्रिक ने ही फ्रिज्बी के नए व्यावसायिक रूपांकन का आरंभ किया था, जिसके लिए उन्हें इस खेल का पेटेंट प्रदान किया गया था।

 सन्दर्भ 

 बाहरी कड़ियाँ 

 फ़्रिस्बी कलेक्टिव: विश्व भर से २०० से अधिक उड़न तश्तरियों का संग्रह
 फ़्लाइंग डिस्क फ़ेडरेशन ऑफ पाकिस्तान
 आधिकारिक फ़्रिस्बी जालस्थल : ओ-व्हैम ब्राण्ड

श्रेणी:खेल
श्रेणी:बाहरी खेल
श्रेणी:क्रीड़ा
श्रेणी:खिलौने
श्रेणी:मौखिक प्रशस्ति पत्र परियोजना
श्रेणी:हिन्दी विकि डीवीडी परियोजना
वॉल्टर फ्रेडरिक मॉरीसन

thumb|वॉल्टर फ्रेडरिक मॉरीसन प्लूटो प्लैटर्स का १९५० में प्रचार करते हुए
वॉल्टर फ्रेडरिक मॉरीसन  (२३ जनवरी १९२० - ९ फ़रवरी २०१०) एक अमरीकी अन्वेषक तथा उद्यमी थे। इन्हें इनके फ्रिस्बी की खोज के लिये जाना जाता है। इनका जन्म अमरीका के यूटा राज्य में हुआ था।

 सन्दर्भ 

श्रेणी:उड़न तश्तरी
श्रेणी:अमेरिका के लोग
श्रेणी:निधन वर्ष अनुपलब्ध
ग्रेशम का नियम

thumb|सर थोमस ग्रशम
सुप्रसिद्ध व्यापारिक संस्थान भरसर के संचालक मंडल के तत्कालीन सदस्य हेनरी अष्टम कालीन ब्रिटिश सरकार के आर्थिक सलाहकार, महारानी एलिजाबेथ के प्रथम मुद्रानिर्यंता तथा ब्रिटिश रायल एक्सचेंज के अादि संस्थापक सर थोमस ग्रेशम (सन् 1519-1579) इस विशिष्ट आर्थिक सिद्धांत (सन् 1560) के उद्भावक माने जाते हैं। यद्यपि यह सिद्धांत उनसे बहुत प्राचीन है, फिर भी तत्कालीन मौद्रिक स्थिति के आधिकारिक गंभीर अध्ययन एवं सूक्ष्म विश्लेषण के द्वारा इन्होंने अपने इस मत की सर्वप्रथम स्थापना की इसलिये उनके नाम पर यह सिद्धांत प्रचलित हुआ। सर थोमस ग्रेशम के शब्दों के इस सिद्धांत का हिंदी रूपांतर इस प्रकार है : 

"यदि एक ही धातु के सिक्के एक ही अंकित मूल्य के किंतु विभिन्न तौल एवं धात्विक गुणधर्म के एक साथ ही प्रचलन में रहते हैं, बुरा सिक्का अच्छे सिक्के को प्रचलन से निकाल बाहर करता है पर अच्छा कभी भी बुरे को प्रचलन से निकाल बाहर नहीं कर सकता।" 

इस सिद्धांत का वर्तमान संशोधित स्वरूप निम्नलिखित है : 
"यदि सभी परिस्थितियाँ यथावत् रहें तो बुरी मुद्रा अच्छी मुद्रा को प्रचलन से निकाल बाहर करती है।"

सामान्यतः एक धातुमान में कम घिसे सिक्के, द्विधातु एवं बहु धातुमान में धात्विक दृष्टि से अपेक्षाकृत मूल्यवान्, कागजी मान से परिवर्त्य मुद्रा और धात्विक एवं कागजी सहमान में बाजार की दृष्टि से आंतरिक या धात्विक दृष्टि से मूल्यवान् तथा सममूल्य की होते हुए भी नवीन तथा कलात्मक मुद्रा अच्छी समझी जाती है।

अच्छी मुद्रा संग्रह के लिये उपयुक्त होने, धातु के रूप में विक्रय द्वारा विशेष लाभार्जन के निमित्त देशविदेश में चोरबाजारी के लिये अधिक उपयुक्त होने तथा बुरी मुद्रा की बुराईयों के कारण अपने पास न रखने की मनोवैज्ञानिक प्रवृक्ति के कारण अपने मूल कार्य क्रयविक्रय के साधन में प्रयुक्त होने की अपेक्षा उपर्युक्त कार्यों के लिये प्रचलन से बाहर कर दी जाती है।

इस सिद्धांत के प्रयोग की सीमा का निर्धारण मुद्रा की माँग, मुद्रा के प्रति विश्वास, मौद्रिक विधान तथा साख व्यवस्था द्वारा होता है। इन दृष्टियों से यदि मुद्रा की पूर्ति माँग से अधिक न हो, बुरी मुद्रा इतनी बुरी न हो गई हो कि उस पर से जनता का विश्वास ही उठ गया हो तथा उसका प्रचलन विधानसम्मत होते हुए भी अग्राह्य हो गया हो और जब प्रचलन में कोई भी मुद्रा प्रामाणिक नहीं रहती या एक असीमित और अन्य मुदाएँ सीमित विधिग्राह्य होती हैं तथा साख व्यवस्था यदि ऐसी रहती है कि किसी मुद्रा के प्रचलन से बाहर जाने पर मूल्यस्तर प्रभावित नही होता तथा मुद्राबाजार का सुव्यवस्थित नियंत्रण रहता है तो यह सिद्धांत लागू नहीं हो पाता।

== बाहरी कड़ियाँ
 "Bad Money Drives Out Good" - The Future of Freedom Foundation
 Coinflation.com - illustrates Gresham's Law based upon the current metal value of coins in circulation.

श्रेणी:अर्थशास्त्र
श्रेणी:मुद्रा
ग्रसनी शोथ

300px|thumb|right|विषाणुग्रसित ग्रसनी शोथ
ग्रसनी शोथ (Pharyngitis) या ग्रसन्यार्ति व्याधि में ग्रसनिका, मृदुताल तथा तुंडिवादि की श्लेष्म कला में शोथ हो जाता है।

 कारण 
यह रोग प्राय: शीत लग जाने के कारण उत्पन्न होता है। कभी-कभी उत्तेजक पदार्थों के वाष्प से, या गरम उत्तेजक पदार्थ के प्रयोग से भी, रोग की अवस्था उत्पन्न हो जाती है।

छोटी चेचक (Chicken pox), मसूरिका (Measles), यक्ष्मा, उपदंश (Syphilis) आदि रोगों में भी ग्रसनीशोथ के लक्षण पाए जाते हैं।

अत्यधिक धूम्रपान, चिरकालीन मद्यपान, रजकण इत्यादि से भी रोग हो जाने की आशंका रहती है।

 लक्षण 
ग्रसनिका रक्तयुक्त हो जाती एवं सूज जाती है। रोगी का कंठ शुकपूर्ण, तालु में पीड़ा, खाँसी तथा स्वर भारी हो जाता है कि कंठ में कोई वस्तु फँसी हुई है। भोजन निगलने में कष्ट होता है।

 उपचार 
सल्फा औषधियों तथा पेनिसिलिन का प्रयोग करना चाहिए।

श्रेणी:रोग
ग्रन्थताल

thumb|200px|left|ग्रन्थताल के फल
thumb|200px|left|ग्रन्थताल के बीज
right|thumb|300px|अंकोरवाट मंदिर के आसपास ग्रन्थताल के वृक्ष
ग्रंथताल (Borassus flabellifer L. बोरासूस् फ़्लाबेलीफ़ेर्) को पामीरा पाम (Palmyra palm) कहते हैं। बंबई के इलाके में लोग इसे "ब्रंब" भी कहते हैं। यह एकदली वर्ग, ताल (Palmeae पाल्मेऐ) कुल का सदस्य है और गरम तथा नम प्रदेशों में पाया जाता है। यह अरब देश का पौधा है, पर भारत, बर्मा तथा लंका में अब अधिक मात्रा में उगाया जाता है। अरब के प्राचीन नगर "पामीरा" के नाम पर कदाचित् इस पौधे का नाम "पामीरा पाम" पड़ा है। ग्रंथताल समुद्रतटीय इलाकों तथा शुष्क स्थानों में बलुई मिट्टी पर पाया जाता है।

इसके पौधे काफी ऊँचे (60-70 फुट) होते हैं। तना प्राय: सीधा और शाखारहित होता है एवं इसके ऊपरी भाग में गुच्छेदार, पंखे के समान पत्तियाँ होती हैं। ग्रंथताल के नर तथा मादा पौधों को उनके फूलगुच्छे से पहचाना जाता है। पौधे फाल्गुन महीने में फूलते हैं और फल ज्येष्ठ तक आ जाता है। ये फल श्रावणमास तक पक जाते हैं। प्रत्येक फल में एक बीज होता है, जो कड़ा तथा सुपारी की भाँति होता है। दो या तीन मास तक जमीन के अंदर गड़े रहने पर बीज अंकुरित हो जाता है।

 आर्थिक महत्व 
right|thumb|200px|ग्रन्थताल के पेड़
पौधे का लगभग हर भाग मनुष्य अपने काम में लाता है। एक तमिल कवि ने इस पौधे के 800 विभिन्न उपयोगों का वर्णन किया है। इसका तना बड़ा ही मजबूत हेता है और इसपर समुद्री जल का कोई बुरा असर नहीं पड़ता। अत: इसका उपयोग नाव इत्यादि बनाने में किया जाता है। इसकी पत्तियाँ मकान छाने एवं चटाई तथा डलिया बनाने के काम में लाई जाती हैं। इस पौधे से पाँच प्रकार के रेशे निकाले जाते हैं : 

(क) पत्तियों के डंठल के निचले भाग से निकलनेवाला रेशा, 

(ख) पत्ती के डंठल से निकलनेवाला रेशा, 

(ग) तने से निकलनेवाला ""तार"" नामक रेशा, 

(घ) फल के ऊपरी भाग से निकलनेवाला रेशा तथा 

(ङ) पत्तियों से निकलनेवाला रेशा। 

इस रेशे तथा पत्तियों से तरह तरह की वस्तुएँ बनाई जाती है, जिनमें चटाई, डलिया, डिब्बे तथा हैट मुख्य हैं। रेशे का एक महत्वपूर्ण उपयोग ब्रश बनाने में किया जाता है। तूतीकोरन से ग्रंथताल का रेशा बाहर भेजा जाता है। बंगाल तथा दक्षिण की कुछ जगहों में इसकी लंबी पत्तियाँ स्लेट की तरह लिखने के काम में लाई जाती हैं।
right|thumb|300px|ग्रन्थताल का शीर्ष भाग
ग्रंथताल का ओषधि के लिये भी पर्यप्त महत्व है। इसका रस स्फूर्तिदायक होता है तथा जड़ और कच्चे बीज से कुछ दवाएँ बनाई जाती हैं। इसके पुष्पगुच्छ को जलाकर बनाया गया भस्म बढ़ी हुई तिल्ली के रोगी को देने से लाभ होता है।

ग्रंथताल के पुष्पगुच्छी डंठल से अधिक मात्रा में ताड़ी निकाली जाती है, जिससे मादक पेय, शर्करा तथा सिरका बनाया जाता है। एक पेड़ से प्रति दिन तीन चार क्वार्ट ताड़ी प्राय: चार पाँच मास तक निकलती है। 15-20 वर्ष पुराने पेड़ से ताड़ी निकालना आरंभ करते हैं और 50 वर्ष तक के पुराने पेड़ से ताड़ी निकलती है। इसकी ताड़ी में मिठास अधिक होती है। मीठी डबल रोटी बनाने के लिये बर्मा में ताड़ी को आटे में मिलाया जाता है।

दक्षिणी भारत में कहीं कहीं ग्रंथताल के बीजों को खेतों में उगाते हैं और जब पौधे 3-4 मास के हो जाते हैं तो उन्हें काटकर सब्जी के रूप में उपयोग करते हैं।

 इन्हें भी देखें
ताड़

 बाहरी कड़ियाँ 
 The Hindu: Delicious Summer Fruit
 The Hindu: Slurp! It's Nungu season 
 Nungu for sale
 Tamil Nadu Palm Products Development Board

श्रेणी:वृक्ष
गोविन्दगुप्त

गोविंदगुप्त, गुप्तवंशी सम्राट् कुमारगुप्त के छोटे भाई थे। वैशाली से मिली कुछ मिट्टी की मुहरों से उनका महादेवी ध्रुवस्वामिनी और महाराजाधिराज चंद्रगुप्त द्वितीय का पुत्र होना प्रगट होता है। संभवत: अपने पिता के शासनकाल में वह तीरभुक्ति के प्रांतीय शासक थे और वैशाली केंद्र से शासन करते थे, किंतु कुमारगुप्त के शासन में उनका स्थानांतरण पश्चिमी मध्यप्रदेश में हो गया जान पड़ता है। 

मंदसोर से प्राप्त 467-8 ई. (मालव संवत् 524) के प्रभाकर के एक अभिलेख से भी एक गोविंदगुप्त का पता चलता है। वहाँ भी उन्हें चंद्रगुप्त का ही पुत्र कहा गया है। उसमें गोविंदगुप्त जीवित थे या नहीं तथापि गोविंदगुप्त की शक्ति के प्रति इंद्र को भी ईर्ष्यालु कहा गया है जिससे भंडारकर जैसेकुछ विद्वानों ने उन्हें स्वतंत्र शासक माना है। परंतु जब तक अन्य कोई पुष्ट प्रमाण प्राप्त नहीं होता, हम यह नहीं निश्चित कर सकते कि वैशाली की मुहरों के गोविंदगुप्त और मंदसोर के अभिलेखवाले गोविंदगुप्त एक ही व्यक्ति थे। दोनों के एक होने में सबसे बड़ा व्यवधान समय का प्रतीत होता है। चंद्रगुप्त द्वितीय की अंतिम ज्ञात तिथि 412-413 ई. है। गोविंदगुप्त उनके एक भुक्ति का शासन सँभालते थे, यह उनकी युवावस्था और अनुभव का द्योतक है। उसके बाद भी वह दो पीढ़ियों (कुमारगुप्त और स्कंदगुप्त) तक जीवित रहे, यह असंभव तो नहीं, पर असाधारण अवश्य जान पड़ता है। जो भी हो, 467-8 ई. तक वह काफी वृद्ध हो चुके होंगे और अपने शासन भार को पूर्ववत् वहन करते रहे होंगे, इसमें संदेह किया जा सकता है।

श्रेणी:भारत का इतिहास
गोपालचंद्र प्रहराज

right|thumb|300px|गोपालचन्द्र प्रहराज
गोपालचंद्र प्रहराज उड़ीसा के विशिष्ट भाषाविद् और व्यंग साहित्यिक के रूप में प्रसिद्ध हैं।

 जीवनवृत्त 
उनका जन्म सन् 1872 ई. में कटक जिले के अंतर्गत सिद्धेश्वरपुर गाँव में मध्यवित्त परिवार में हुआ था। उन्होंने सन् 1891 ई. में मैट्रिकुलेशन और सन् 1899 ई. में बी.ए. की परीक्षा पास की थी। बाद में वकालत पास कर सारा जीवन कटक में वकील के रूप में बिताया। वकालत पास करने से पूर्व कलकत्ता में इंजीनियरिंग भी पढ़ते थे।

 साहित्यिक कृतियाँ 
साहित्यिक रूप में उन्होंने जिस श्रेष्ठ कृति की रचना की है वह व्यंग्य साहित्य के अंतर्गत है। जाति और समाज को नाना दोषदुर्बलताओं से बचाकर स्वस्थ जीवन का निर्माण करने के लिये वे अति तीव्रता से चुभनेवाले लेख लिखा करते थे। उसमें व्यंगभाव जितना स्पष्ट होता था उससे कहीं अधिक सरल उसकी भाषा रहती थी। फकीरमोहन के बाद वे एकमात्र उड़िया लेखक हैं जो अपने लेखों में गाँव की भाषा को अपनाकर उसे विशेष सम्मानित और जनप्रिय बना सके। इस प्रकार की कई पुस्तकें विशेष प्रचलित हैं, यथा, "दुनिआर हालचाल", "आम धरर हालचाल", "ननांक बस्तानि", "बाईननांक बुजुलि", मिआँ साहेब का रोजनामचा, "जेजेबापांक टुणुमुणि", दुनिआर रीति। इनमें से प्रत्येक कृति उड़िया साहित्य का एक एक विशिष्ट रत्न है। भाषा जितनी सरल है, भाव उतना ही मर्मस्पर्शी।

किंतु उनकी साधना एवं शक्ति का विशेष परिचायक उनका भाषाकोश है। गोपालचंद्र अपने भाषाकोश को लेकर केवल उड़ीसा में ही नहीं, सारे सभ्य संसार में सुविदित हैं। यह विशाल ग्रंथ सात खंडों में विभक्त है। प्रत्येक खंड में प्राय: डेढ़ हजार बृहद् आकार के पृष्ठ हैं। इस भाषाकोश का नाम मयूरभंज के स्वनामधन्य राजा पूर्णचंद्र के नाम पर "पूर्णचंद ओड़िया भाषाकोश" है। उन्होंने सर्वप्रथम सन् 1913 ई. में इसकी योजना बनाई थी और सन् 1940 ई. के शेष तक इसका प्रकाशन पूर्ण किया। सन् 1931 और 1940 ई. के बीच भाषाकोश के सातों खंड प्रकाशित हुए। उसमें शब्दों की संख्या एक लाख चौरासी हजार (1,84,000) है। इस पुस्तक की पाँच हजार प्रतियों के मुद्रण के लिये उस समय एक लाख बयालीस हजार (रु. 1,42,000) रुपए लगे थे। इसके प्रत्येक शब्द का उच्चारण अंग्रेजी वर्णो में भी दिया हुआ है और अनेक स्थलों पर हिंदी, बँगला और अँग्रेजी में भी अर्थ दिए गए हैं। पच्चीस वर्षों तक नित्य 18-18 घंटे अथक परिश्रम कर उड़ीसा के वनों, पहड़ों और प्रांतरों में घूम घूम कर उन्होंने शब्दों का संग्रह किया था। आधुनिक भाषाविद् शब्दकोश के निर्माण में जिस पद्धति का अवलंबन किया करते हैं, उन्होंने भी वही किया था। इस पुस्तक के मुद्रण के लिये केंद्रीय और राज्य सरकारों के अतिरिक्त उड़ीसा के कितने ही वदान्य व्यक्तियों ने आर्थिक सहायता दी थी। उनकी यह अमर रचना है।

सन् 1945 ई. में उनकी मृत्यु बड़े ही करुण रूप में हुई। बताया जाता है कि किसी के द्वारा विष दिए जाने से उनकी मृत्यु हुई थी। किंतु उड़िया लोग उन्हें कदापि भूल नहीं सकते। कटक में वे जिस गली में रहते थे उसको अब "भाषाकोश लेन" कहा जाता है। उनके ग्राम का हाई स्कूल अब उन्ही के नामानुसार "गोपाल स्मृति विद्यापीठ" नाम से विख्यात है।

श्रेणी:ओड़िया साहित्यकार
पण्डित

thumb|200px|एक कर्मकाण्डी पण्डित  का चित्र
पण्डित (पंडित) का अर्थ है विद्वान या अध्यापक से है, विशेषकर वह जो संस्कृत और हिन्दू विधि, धर्म, संगीत या दर्शनशास्त्र में सक्षम हो। अपने मूल अर्थ में 'पण्डित' शब्द का तात्पर्य हमेशा उस हिन्दू  से लिया जाता है जिसने वेदों का कोई एक मुख्य भाग उसके उच्चारण और गायन के लय व ताल सहित कण्ठस्थ कर लिया हो।

 धर्म 
पण्डितों अथवा पुजारियों को निजी एवं सार्वजनिक यज्ञों व अन्य कर्मकाण्डों में वेद मन्त्रोच्चार के लिये बुलाया जाता है और इसके एवज़ में उन्हें दान-दक्षिणा देकर विदा किया जाता है। इस प्रकार के मन्त्रोच्चार का प्रयोजन शान्त मन से उसे सुनते हुए श्रोता की आध्यात्मिक उन्नति के साथ उस कार्य के वातावरण को जीवन्त करना होता है। अधिकतर पण्डित आध्यात्मिक कारणों से शाकाहारी ही होते हैं क्योंकि साधारणतया शरीर और मन से स्वयं को पवित्र रखना उनसे अपेक्षित होता है।पण्डित कोई जाति नहीं है

 'पण्डित' उपनाम 
पण्डित उपनाम जो अधिकतर  ब्राह्मणों में पाया जाता है। यद्यपि यह उपनाम अधिकतर (99%) हिन्दुओं में ही पाया जाता है तथापि इस उपनाम का प्रयोग होना कश्मीर, महाराष्ट्र, दिल्ली, उत्तर प्रदेश, मध्यप्रदेश और बिहार में भी होता है।हिन्दी में वे भट्ट, पुरोहित उप्रोहित और राजपुरोहित और रावल के नाम से भी जाने जाते हैं।

 संगीत 
आज भारत में 'पण्डित' एक सम्मान सूचक शब्द है जो किसी क्षेत्र में विशेषज्ञता (विशेषतः शास्त्रीय संगीत) के लिए दिया जाता है। इसका प्रयोग हिन्दू पुरुष व्याख्याता तक सीमित है। मुस्लिम पुरुष संगीतकारों को 'उस्ताद' की उपाधि दी जाती है और 'विदुषी' और 'बेग़म' शब्दों का प्रयोग हिन्दू और मुस्लिम महिला व्याख्याता के लिए किया जाता है।

पण्डित शब्द का प्रयोग व्यक्ति के नाम से पूर्व किया जाता है ठीक उसी प्रकार जैसे शब्द 'मैस्ट्रो' का कभी किया जाता था। उदाहरणों में पण्डित रवि शंकर, पण्डित डी.वी. पलुस्कर, पण्डित भीमसेन जोशी, पण्डित जसराज और पण्डित मल्लिकार्जुन बी मंसूर शामिल हैं।

अन्य
भारत के उच्चतम न्यायालय में उच्चतम न्यायालय के पण्डित की शैली का विधि अधिकारी होता था जो हिन्दू विधि के बिन्दुओं पर अंग्रेज़़ न्यायाधीशों को परामर्श देता था। इस प्रथा को १८६४ में बन्द कर दिया गया क्योंकि न्यायाधीशों ने हिन्दू विधि में कार्य हेतु कुछ अनुभव प्राप्त कर लिया था और विकसित हो चुके 'केस विधि भंडार' का उपयोग शुरू कर दिया था। इससे दो वर्ष पूर्व १८६२ में उच्च न्यायालय की संस्था ने भी उनका आधिकारिक प्रयोग कम कर दिया था। 

पण्डित शब्द का प्रयोग उन भारतीय सर्वेक्षकों के लिये भी किया गया जिन्होंने १९वीं शताब्दी में ब्रिटिश राज की आवश्यकता की पूर्ति हेतु उत्तर भारत के क्षेत्रों का अन्वेषण किया था।

 पश्चिम में पण्डित 
पश्चिम में पण्डित शब्द का प्रयोग किसी विधा के एक दक्ष, विशेषज्ञ व्यक्ति के रूप में भी किया जाता है। उदाहरण के लिये प्रोग्रामिंग पण्डित, मार्केटिंग पण्डित आदि।

 इन्हें भी देखें 
 मंत्र
 विक्रम पण्डित
एन आर नारायण मूर्ति

 सन्दर्भ 

श्रेणी:सम्मान
श्रेणी:आदरसूचक
श्रेणी:भारतीय संगीत
श्रेणी:जाति
ग्लूकोमीटर

right|thumb|300px|ग्लूकोज़ मीटर की चार पीढियां, (१९९३-२००५)। इनमें नमूने का माप ३०-०.३ μl और परीक्षण समय ५ सेकंड से २ मिनट तक रहता है। (आधुनिक मीटरों में ५ सें. में परिणाम मिल सकते हैं।
ग्लूकोज़मीटर () वह उपकरण होता है, जिसके द्वारा रक्त में ग्लूकोज की मात्रा ज्ञात की जाती है।पैथोलॉजिकल लैब में एक प्रशिक्षित पैथोलोजिस्ट का होना अनिवार्य । जनसंचार.इन यह उपकरण मधुमेह-रोगियों के लिये अत्यंत लाभदायक होता है। इस उपकरण के प्रयोग से रोगी अपने घर पर ही स्वयं बिना किसी की सहायता के नियमित अंतराल में रक्त-शर्करा की जांच घर पर ही कर सकते हैं।ग्लूकोमीटर। हिन्दुस्तान लाइव। १२ फ़रवरी २०१०चीनी कम, तो क्या गम। नवभारत टाइम्स। २० सितंबर २००९ इसकी खोज १९७० में हुई थी, लेकिन १९८० के दशक के आरंभ आते-आते इसका प्रचलन काफी बढ़ गया। ग्लूकोमीटर के आविष्कार के पहले मधुमेह को मूत्र परीक्षण के आधार पर मापा जाता था। यह विद्युत-रासायनिक तकनीक के आधार पर काम करता है। इसके अलावा हाइपोग्लाइसीमिया (उच्च रक्त-शर्करा) के स्तर को मापने के लिए भी इसका प्रयोग होता है।

ग्लूकोमीटर में लेंसट के माध्यम से एक बूंद रक्त लेने के बाद उसे एकप्रयोज्य परीक्षण पट्टी (डिस्पोज़ेबल टेस्ट स्ट्रिप) में रखते हैं जिसके आधार पर यह उपकरण रक्त का शर्करा-स्तर मापता है। उपकरण शर्करा स्तर बताने में ३ से ६० सेकेंड का समय लेता है। यह अंतराल प्रयोग किये जा रहे मीटर पर निर्भर करता है। वह इसे मिलीग्राम प्रति डेसीलीटर या मिलीमोल प्रति लीटर के रूप में प्रदर्शित करता है। ग्लूकोमीटर के मुख्य भाग परीक्षण पट्टी, कोडिंग, प्रदर्शक व क्लॉक मेमोरी हैं। परीक्षण पट्टी में एक रसायन लगा होता है जो रक्त की बूंद में उपस्थित शर्करा से क्रिया करता है। कुछ मॉडलों में प्लास्टिक पट्टी होती है, जिसमें शर्करा ऑक्सीडेज का प्रयोग होता है।

सामान्यत: प्लाज्मा में ग्लूकोज का स्तर, पूरे रक्त में ग्लूकोज के स्तर की तुलना में १० से १५ प्रतिशत अधिक होता है। कुछ लोगों में ये धारणा होती है, कि ग्लूकोमीटर प्रायः सही परिणाम नहीं देते हैं, किन्तु ये सत्य नहीं है।कुछ पहलू जो अनछुए रह जाते है। याहू जागरण। ११ नवम्बर २००८ घरेलू ग्लूकोज मीटर पूरे रक्त में ग्लूकोज के स्तर को नापते हैं और परीक्षण प्रयोगशालाओं में प्रयुक्त होने वाले मीटर प्लाज्मा में ग्लूकोज के स्तर को मापते हैं। इसका एक कारण ये भी है, कि प्रयोगशाला में रक्त शिराओं से लेते हैं और ग्लूकोमीटर में धमनियों से नमूना लिया जाता है। भारत में अनेक कंपनियों के ग्लूकोमीटर उपलब्ध हैं। इनमें प्रमुख हैं: जॉन्सन एंड जॉन्सन का वन-टच अल्ट्रा, बायर का कॉन्टूर, रोश के एक्यू सीरीज के एक्यूचेक, एक्यूचेक एक्टिव और एक्यूट्रेंड आदि। आधुनिक ग्लूकोमीटर को केबल की सहायता से कंप्यूटर से भी जोड़ा जा सकता है। इस प्रकार ये उपकरण अपना परिणाम कंप्यूटर में भेज देते हैं, जिसे समयानुसार, मनचाहे फॉर्मैट में प्रिंट कर सकते हैं, सहेज सकते हैं व विश्लेषण भी किया जा सकता है।

 सन्दर्भ 

 बाहरी कड़ियाँ 
 तकनीकी ज्ञान हिंदी में
 राष्ट्रीय मधुमेह सूचना क्लीयरिंगहाउस-अमरीका, सन्दर्भ हेतु
 श्वास गंध बताएगी शक्कर की मात्रा !

श्रेणी:मधुमेह
श्रेणी:चिकित्सकीय परीक्षण
श्रेणी:इलेक्ट्रॉनिक युक्तियाँ
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
स्कैण्डिनेवियाई देश

thumb|right|
स्केंडिनेविया प्रायद्वीप में उत्तरी यूरोप के आने वाले देशों को स्कैंडिनेवियाई देश कहते हैं इनमें नॉर्वे, स्वीडन व डेनमार्क आते हैं।Danish and Swedish: Skandinavien, Norwegian, Faroese and Finnish: Skandinavia, , Sami: Skadesi-suolu / Skađsuâl. इनके अलावा फिनलैंड, आइसलैंड एवं फैरो द्वीपसमूह के संग ये नॉर्डिक देश भी कहलाते हैं।

 परिचय 
स्कैंडिनेविया लगभग 55°N से 71°N अक्षांश और 5°E से 31°E देशान्तर के मध्य स्थित एक प्राचीन पठार है। इसमें नार्वे तथा स्वीडेन सम्मिलित हैं। इसकी ढाल सामान्यत: पूर्व की ओर है। इसका क्षेत्रफल लगभ 4,62,625 वर्ग किमी है। यहाँ की जलवायु पश्चिम से पूर्व क्रमश: पश्चिमी यूरोप तुल्य एवं ठंडी महाद्वीपीय है। यहाँ शंकुधारी वनों की प्रचुरता है। झीलों तथा पूर्वोन्मुखी प्रपाती नदियों की अधिकता है।

दुग्धशालाओं के अतिरिक्त गेहूँ, जौ, राई (घास), आलू और चुकंदर आदि यहाँ की कृषि की उपजें हैं। जलप्रपातों की सस्ती बिजली के अतिरिक्त स्थान स्थान पर लोहा, ताँबा, चाँदी, गंधक, सीसा, जस्ता और सोना आदि मिलते हैं। जनसंख्या अधिकांशत: दक्षिणी भाग में है। लोगों का प्रमुख व्यवसाय कृषि, दूध, मछली, जंगली, स्थानीय खनिज एवं शिल्प संबंधी है। प्रायद्वीप में जरूरत से अधिक उत्पन्न वस्तुओं का निर्यात तथा आवश्यक वस्तुओं का आयात होता है। ओसलो, स्टाक्होम, वरजन, नारविक और गोटेबर्ग प्रमुख नगर हैं।

 सन्दर्भ 

 इन्हें भी देखें 
 स्कैंडिनेवियाई भाषाएँ

 बाहरी कड़ियाँ 

श्रेणी:स्कैंडिनेविया
श्रेणी:यूरोप
विद्युत बाड़

thumb|विद्युत बाड़, सभी तारों मे बिजली नहीं है सिर्फ काले विसंवाहक के साथ खंभों से जुड़े तारों में ही बिजली है। विद्युत बाड़ या बिजली की बाड़ एक बाधा है जो अवांछित मनुष्यों या पशुओं को कोई सीमा पार करने से रोकने के लिए बिजली के झटके का उपयोग करती है। झटके के लिए प्रयुक्त वोल्टेज के प्रभाव से व्यक्ति या पशु बेचैनी या दर्द का अनुभव कर सकता है और यह झटका कभी-कभी घातक भी हो सकता है। विद्युत बाड़ का सबसे अधिक उपयोग कृषि क्षेत्र में किया जाता है जहां, यह पशुओं को खेतों मे घुसने से रोकने के लिए लगाई जाती है। इसके अतिरिक्त इस बाड़ को संवेदनशील क्षेत्रों की सुरक्षा बढ़ाने के लिए भी संस्थापित किया जाता है और यहां कभी-कभी घातक वोल्टता भी उपयोग में लाई जाती है। 

 सन्दर्भ 

श्रेणी:बाड़
थावे

बंजारी (Thawe) भारत के बिहार राज्य के गोपालगंज ज़िले में स्थित एक गाँव है।"Bihar Tourism: Retrospect and Prospect," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810

 थावे दुर्गा मंदिर 
थावे एक मध्यम आकार का गाँव है। यहाँ पर देवी दुर्गा का एक प्रसिद्ध मंदिर है।  यह गोपालगंज से ६ किमी दक्षिण-पश्चिम में स्थित है। थावे दुर्गा हथुवा राजा द्वारा बनवाया गया एक दुर्गा मन्दिर है। जिला मुख्यालय से इसकी दूरी मात्र ५ किमी है। चैत्र महीने में यहाँ विशाल मेला लगता है। मंदिर के पास ही देखने योग्य एक विशाल पेड़ है जिसका वानस्पतिक वर्गीकरण नहीं किया जा सका है। मन्दिर की मूर्ति एवं विशाल पेड़ के बारे में कई कहानियाँ प्रचलित है। थावे वाली माई के रहसू भगत की कहानी, माता की अंगुली से जन्मे थे थावे के रहषु भगत 

 इन्हें भी देखें 
 गोपालगंज ज़िला

 सन्दर्भ 

श्रेणी:गोपालगंज जिला
श्रेणी:बिहार के गाँव
श्रेणी:गोपालगंज ज़िले के गाँव
श्रेणी:बिहार में पर्यटन आकर्षण
डी.वी. पलुस्कर

पंडित दत्तात्रेय विष्णु पलुस्कर (28 मई 28, 1921 – 25 अक्टूबर 25, 1955), हिंदुस्तानी शास्त्रीय संगीत के गायक थे। उन्हें एक विलक्षण बालक के तौर पर जाना जाता था।

 प्रारंभिक जीवन और पृष्ठभूमि 
पंडित डी. वी. पलुस्कर का जन्म नासिक, महाराष्ट्र, भारत में एक विख्यात हिंदुस्तानी संगीतकार विष्णु दिगंबर पलुस्कर के यहाँ हुआ।

जब उनके पिता का देहांत हुआ वे केवल दस वर्ष के थे और तत्पश्चात उन्हें पंडित विनायकराव पटवर्धन और पंडित नारायणराव व्यास ने प्रशिक्षित किया। उन्हें पंडित चिंतामनराव और पंडित मिराशी बुवा ने भी प्रशिक्षण दिया।

 करियर 
डी. वी. पलुस्कर ने अपना पहला कार्यक्रम चौदह वर्ष की आयु में पंजाब में हरिवल्लभ संगीत सम्मेलन में दिया। उत्तराधिकार में उन्हें ग्वालियर घराना और गंधर्व महाविद्यालय मिला, परंतु वे अन्य घरानों और शैलियों की सुंदर विशेषताओं को अपनाने के लिए हमेशा तैयार रहते थे।

उनकी आवाज़ बहुत मधुर और सुरीली थी। उनके आलाप उनके गाये राग का स्पष्ट रेखांकन करते थे; इसके बाद उनकी सहज शैली की तानों से सुसज्जित बंदिशें आती थीं। उन्हें थोड़ी ही अवधि में राग का संपूर्ण आकर्षक चित्र प्रस्तुत करने में महारत हासिल थी। उनकी पहली डिस्क 1944 में बनी और उन्होंने 1955 में भारतीय सांस्कृतिक प्रतिनिधिमंडल के सदस्य के रूप में चीन का दौरा किया।

शुद्ध शास्त्रीय संगीत के अतिरिक्त वे महान भजन गायक भी थे।

उन्हें फिल्म बैजू बावरा (1952 फिल्म) में उस्ताद अमीर ख़ान के साथ एक अविस्मरणीय युगलबंदी के लिए भी जाना जाता है। जिस अन्य फिल्म में उन्होंने वह एक बंगाली फिल्म 'शाप मोचन' थी।

 निजी जीवन 
उनका निधन 26 अक्टूबर 1955 को एनसिफिलाइटिस के कारण हुआ।

 डिस्कोग्राफी 
 List of D. V. Paluskar's 78 rpm recordings

 सन्दर्भ 

 बाहरी कड़ियाँ 
 D. V. Paluskar Page
 Extract from G.N. Joshi's "Down Melody Lane" (1984)
 Paluskar recordings on www.sarangi.info

श्रेणी:संगीतकार
श्रेणी:भारतीय संगीत
श्रेणी:1921 में जन्मे लोग
विदुषी

विश्वआरा, अपाला, घोषा, गार्गी, लोपामुद्रा, मैत्रेयी, सिकता, रत्नावली
 इत्यादि।

 सन्दर्भ 
http://www.shabdkosh.com/s?e=bluestocking&t=0
यूएई दिरहम

दिरहम संयुक्त अरब अमीरात की मुद्रा है। दिरहम सौ फिल्स से समविभाजित है। दिरहम को 1973 में कतर और दुबई रियाल के स्थान पर सम मूल्य पर जारी किया गया। कतर और दुबई रियाल 1966 से चलन में थे, जिन्हें आबू धाबी को छोड़कर सभी अमीरात में स्वीकार किया जाता था। आबू धाबी में बहरीनी दीनार का चलन था, जिसके स्थान पर एक दिरहम = 0.1 दीनार विनिमय दर पर दिरहम को जारी किया गया। 1966 से पहले संयुक्त अमीरात का हिस्सा बने सभी अमीरात में गल्फ रुपए का चलन था। गल्फ रुपए से कतर और दुबई रियाल में परिवर्तन के दौर में कुछ समय के लिए सभी अमीरात ने सउदी रियाल को स्वीकार किया।

श्रेणी:मुद्रा
सूत्र (फॉर्मूला)

यह लेख गणित, विज्ञान, प्रौद्योगिकी आदि में प्रयुक्त सूत्र या फॉर्मूला के विषय में हैं। संस्कृत साहित्य में सूत्र ग्रन्थों के लिये सम्बन्धित लेख देखें।whr

गणित में प्रतीकों एवं किसी तर्क-भाषा के रचना के नियमों का प्रयोग करते हुए बनायी गयी वस्तु को सूत्र कहते हैं।

विज्ञान में किसी सूचना या विभिन्न राशियों के बीच गणितीय सम्बन्ध को संक्षिप्त तरीके से दिखाने को सूत्र कहते हैं। रासायनिक सूत्र भी किसी तत्व या यौगिक को प्रतीकात्मक रूप से संक्षेप में दिखाने का तरीका मात्र है। 

उदाहरण के लिये किसी गोले का आयतन का सूत्र निम्नलिखित है-
 

 अन्य सूत्र -
 पाइथागोरस का सूत्र: 
 p-q-सूत्र: 
 अलबर्ट आइंस्टीन का ऊर्जा-द्रव्यमान तुल्यता सूत्र : 
 आइलर की सर्वसमिका: 

 इन्हें भी देखें 
 संस्कृत के सूत्र ग्रन्थ
 भौतिकी के प्रमुख सूत्र
 रासायनिक सूत्र

श्रेणी:विज्ञान
श्रेणी:गणितसूत्र

श्रेणी:गणितीय अंकन
गजट

गजट 'संवादपत्र' (newspaper) का पर्याय तथा समानार्थक एवं बहुप्रयुक्त प्राचीन शब्द। गजट सामयिक घटनाओं का सारसंग्रह होता है। 

यह 'आदि समाचारपत्र' का एक भेद है जिसका नामकरण और प्रकाशन, वेनिस की सरकार द्वारा सन् 1566 में गजट के रूप में हुआ। 1665 में इंग्लैंड में आक्सफर्ड गज़ट प्रकाशित हुआ जो अगले वर्ष 'लंदन गज़ट' हो गया। वह ब्रिटिश सरकार का राजकीय मुखपत्र है। स्थानीय तथा प्रादेशिक समाचारों के ऐसे प्रकाशन समाचारपत्रों की ही श्रेणी में आते हैं, जैसे पालमाल गज़ट, सेंट जेम्स गज़ट, वेस्टमिंस्टा गज़ट आदि जो आज भी अस्तित्व में हैं। 

भारतीय पत्रकारिता के इतिहास में प्रारंभिक अखबारों के बीच यही नाम प्रचलित हुआ, जैसे बंगाल गज़ट (1780), हिकी गज़ट (1780), इंडियन गज़ट (1780), मद्रास गज़ट (1795) आदि। इस प्रकार गज़ट प्रांतीय अखबारों का सूचक पद रहा है। भारतीय समाचारपत्र के लिए गज़ट शब्द का प्रयोग 20वीं शताब्दी के आरंभ तक बहुतायत से मिलता है किंतु अब यह नाम अप्रचलित है। सिविल मिलिटरी गज़ट, मसूरी गज़ट आदि इने गिने अंग्रेजी पत्र इसके अपवाद हैं। इसके विपरीत गज़ट ईस्ट इंडिया कंपनी के शासनकाल से ही विधिप्रारूपों, विभागीय सूचनाओं और विज्ञप्तियों के शासकीय प्रकाशनों के लिए प्रयुक्त होता आया है, जैसे उत्तरप्रद्रेश गज़ट, बिहार गज़ट आदि। इस दृष्टि से किसी प्रकार की स्वतंत्र अथवा वैयक्तिक सूचनाओं और राजपत्रों के लिए यह नाम रूढ़ है और अपनी इन विशेषताओं के कारण गज़ट आधुनिक समचारपत्र से भिन्न हो जाता है। इसे हम सरकारी और प्रशासकीय सूचनाओं तथा कार्यों का विवरणपत्र कह सकते हैं।

श्रेणी:संचार
फेजर

right|thumb|350px|R-L-C श्रेणीक्रम परिपथ और उसका फेजर आरेख
भौतिकी और इंजीनियरी में समय के साथ अपरिवर्तनशील आयाम (A), कला (θ) और आवृत्ति (ω) वाले किसी साइनाकार तरंग (sine wave) का चित्रमय निरूपण फेजर (phasor या phase vector) कहलाता है। यह 'विश्लेषणात्मक निरूपण' (analytic representation) नामक इससे भी अधिक सामान्य संकल्पना का एक उपसमुच्चय (subset) है। 

 बाहरी कड़ियाँ 
 Phasor Phactory
 Visual Representation of Phasors 
 Polar and Rectangular Notation

श्रेणी:वैद्युत परिपथ
इलेक्ट्रॉनिक फिल्टर

right|thumb|200px|टेलीविजन में प्रयुक्त एक फिल्टर
एलेक्ट्रॉनिक निस्यन्दक या इलेक्ट्रॉनिक फिल्टर ऐसे परिपथों को कहते हैं जो, संकेत प्रसंस्करण का काम करते हैं। ये विद्युत संकेतकों में से अवांछित आवृत्ति वाले अवयवों को कम करते हैं; वांछित आवृत्ति वाले अवयवों को बढ़ाते हैं; या ये दोनो ही कार्य करते हैं। ये विभिन्न प्रकार के होते हैं जैसे: -

 passive या active
 analog या digital
 high-pass, low-pass, bandpass, band-reject (band reject; notch), या all-pass.
 discrete-time (sampled) या continuous-time
 linear या non-linear
 infinite impulse response (IIR type) या finite impulse response (FIR type).

वर्गीकरण
प्रौद्योगिकी के आधार पर इलेक्ट्रानिक फिल्टरों का वर्गीकरण इस प्रकार किया जा सकता है-
 पैसिव फिल्टर
 एकल अवयव वाले (Single element types)
 एल फिल्टर (L filter)
 T और π फिल्टर
 बहु-अवयवी फिल्टर (Multiple element types)
 ऐक्टिव फिल्टर (Active filters)
 अन्य फिल्टर तकनीकें
 आंकिक फिल्टर (Digital filters)
 क्वार्ट्ज फिल्टर तथा पिजोइलेक्ट्रानिकी
 SAW फिल्टर
 BAW फिल्टर
 गार्नेट (Garnet) फिल्टर
 परमाणु फिल्टर (Atomic filters)

 इन्हें भी देखे 
 ऐक्टिव फिल्टर
 एनॉलॉग फिल्टर

 बाहरी कड़ियाँ 
 National Semiconductor AN-779 application note describing analog filter theory
 Fundamentals of Electrical Engineering and Electronics - Detailed explanation of all types of filters
 BAW filters (in French; PDF)
 Some Interesting Filter Design Configurations & Transformations
 Analog Filters for Data Conversion
 Mitsubishi EMI Filter Application

श्रेणी:फिल्टर सिद्धान्त
श्रेणी:एलेक्ट्रॉनिक परिपथ
चार्ल्स डार्विन अनुसंधान केन्द्र

250px|right|thumb|चार्ल्स डार्विन अनुसंधान केन्द्र का प्रवेश द्वार
चार्ल्स डार्विन अनुसंधान केन्द्र (अंग्रेजी: Charles Darwin Research Station (CDRS)) एक जैविक अनुसंधान केन्द्र है जिसका संचालन चार्ल्स डार्विन फाउंडेशन करती है। केन्द्र गैलापागोस द्वीप समूह के द्वीप सांताक्रूज़ पर प्यूर्टो अयोरा में स्थित है, जबकि इसके अनुषंगी कार्यालय ईसाबेला और सैन क्रिस्टोबाल द्वीप पर स्थित हैं।

 पृष्ठभूमि 
250px|right|thumb|चार्ल्स डार्विन अनुसंधान केन्द्र में उपस्थित कछुए

 कार्य और उद्देश्य 

 सन्दर्भ 

 बाहरी कड़ियां 
 चार्ल्स डार्विन फाउंडेशन का जालस्थल

श्रेणी:अनुसंधान संस्थान